cyanic-selkie/wikianc huggingface dataset:
AdventureQuest Worlds
Lahkot
Pelaajan nostaessa lahkotasoaan hän saa oikeuden ostaa uusia tavaroita tietyissä kaupoissa. Esimerkiksi Sandsean (hiekkameren) kaupasta voi ostaa Ranger (jousimies) -luokan kun Sandsean lahkotaso on 10 (maksimi), kuten myös DoomWoodin (Tuomionmetsän) kaupasta voi ostaa Necromancer, Undeadslayer tai Deathknight luokat kun DoomWoodin lahkotaso on 10.
Jäsenluokat
Pelissä on noin 70 luokkaa, joista suurin osa on avoinna ilman jäsenyyttä. Esimerkiksi pyromancer-luokan voi saada tekemällä tietyn 42-päiväisen tehtävän mikäli ei ole jäsen, kun taas jäsenet saavat luokan 28 päivässä. Suurin osa pelin hyvistä luokista on joko vaikeita saatavia tai erikoistarjouksia. Vaikeasti saatavat luokat voivat vaatia joko lahkotaso 10 kuten necromancer tai tiettyjen esineiden keräämisen tai päivätehtävien tekemisen, mutta lähes kaikki näistä luokista ovat myös ostettavissa 2000 adventurecoinilla, jotka ovat pelin oikeaa rahaa maksava rahayksikkö. Näitä vaikeasti saatavia luokkia vielä ehkäpä vähän paremmat erityisluokat pystyy saamaan ainoastaan hankkimalla tietyn asian kuten pelin oheistuotteita (esim. korttipeli, kalenteri) tai tietyn määrän ac:ita tai jäsenyyttä tai hankkimalla jäsenyyden johonkin muuhun pelin tekijöiden peliin.
Hahmot
Hahmoa luodessa voi valita velhon, joka käyttää aseinaan erilaisia loitsuja ja sauvoja, varkaan (rogue), joka turvautuu erilaisiin myrkkyihin ja kevyihin aseisiin kuten tikareihin, parantajan joka kykenee parantamaan itseään ja muita tai soturin, joka luottaa erilaisiin lähitaisteluaseisiin ja iskee hyvin voimakkaasti. Tämän jälkeen voi ostaa erityisiä luokkia kuten ninja ja merirosvo.
Vath on kaaoslordi, kaaokseen korruptoitunut mustahaltia, joka orjuutti Dwarfholdin kääpiöasukkaat herättääkseen henkiin Rock Rokin, muinaisen kivilinnun. Vath epäonnistui menetettyään lohikäärmettään hallitsevan lohikäärmeamuletin.
Escherion on taistelumaagi.
Juoni
Tarina saa alkunsa, kun pahuuden lahkon ruhtinas Sepulchure hyökkää Swordhavenin kaupunkiin. Sepulchure aiheuttaa epäkuolleine sotureineen kaaosta kaupungissa ja haastaa lopulta kuningas Alteonin, hyvyyden lahkon edustajan, kaksintaisteluun. Keskeytyksen kaksintaisteluun aiheuttaa paikalle saapuva kaaoksen ruhtinas Drakath. Hän lyö Sepulchuren ja Alteonin maahan ja tappaa sitten Sepulchuren tuhoamalla hänen sydämensä. Tapettuaan Sepulchuren hän julistaa kaaoksen ajan alkaneeksi. Sitten Drakath pudottaa kuolleen ruhtinaan lentävän linnakkeen, jonka kyydissä Sepulchuren tytär on, ja kertoo lähettävänsä 13 kaaoslordiaan tuhoamaan maailman. Drakath poistuu paikalta lentämällä aukosta, josta oli tullut.
Pian tämän jälkeen saapuu ensimmäinen kaaoslordi, taistelumaagi Escherion. Sankari (pelaaja) saa tehtäväsarjoista osia Runix Cubeen, jonka koottuaan hän yrittää tuhota Escherionin heittämällä sen tätä päin. Escherion on saapunut Mobiukseen juuri Runix Cuben takia (epävirallisesti suom. Kuutio). Kuution avulla hän herättää Hydran, kolmipäisen hirviömäisen vesiliskon, mutta Escherionin torni kaatuu Hydran päälle. Escherion muuttuu lopulta sammakoksi pelaajan heijastettua tämän loitsun takaisin Escherioniin. Seuraavana saapuvat kaksoset Xing ja Xang, jotka kehottavat Drakathia lähettämään kaksi asteroidia Battleonia kohti, mutta Loren maagit siirtävät kaupungin Greenguardin metsään - tai ainakin lopulta siirtävät sen tarkoitettuun sijaintiin, sillä ensi yrittämällä Battleonin kaupunki päätyy vuorenhuipulle, mistä syystä Gravelynin linnoitus putosi vuorelta alas, ja oli lähellä, ettei Battleon pudonnut sen päälle. Toisella kerralla kaupunki onnistuttiin siirtämään turvallisesti Greenguardiin.
Maailma
Kartta sisältää 14 karttalohkoa, joissa jokaisessa on vähintään yksi paikka, jossa voi seikkailla. Huom: kaikki paikat eivät ole kartassa! Lista karttalohkoista ja niissä olevista matkustettavista paikoista:
Vastaanotto
MMORPG.com-sivuston Carolyn Koh totesi AdventureQuest Worldsin olevan hauska ja rento lajityyppinsä edustaja. Kotakun Mike Fahey kehui pelin ideaa käyttää mainoksia kun pelaaja kuolee. GamePro-lehden Pete Davison huomasi myös mainokset pelaajan kuollessa ja kutsui ideaa mielenkiintoiseksi.
Polaris (Chisun albumi)
Polaris on Chisun neljäs studioalbumi. Albumi julkaistiin 2. lokakuuta 2015, ja se nousi ensimmäisellä viikollaan Suomen virallisen listan toiselle sijalle.
Kappaleet
Sävellys, sanoitus ja sovitus: Chisu.
Listasijoitukset
{| width="0%"
John Worcesterlainen
150px|thumb|right|Sivu John Worcesterlaisen kronikasta.
John Worcesterlainen (John of Worcester), Worcesterin luostarin munkki, käänsi latinaksi ja täydensi Anglosaksien kronikan. Hänen työnsä monipuolistui ja laajeni varsinkin vuotta 1067 jälkeen käsittelevältä osalta, joka käsitteli Hastingsin taistelua seurannutta normannien Englannin valloituksen aikaa. Kirjoitustyönsä John aloitti 1120-luvulla ja nojautui Eadmerin historiankirjaan Historia novorum sekä Gloucesterin luostarin kronikoihin.
KK Šibenik
GKK Šibenik on kroatialainen koripalloseura Šibenikistä. Seura tunnettiin nimellä KK Šibenik vuosina 1973–2010 ja vuodesta 2010 eteenpäin nimellä GKK Šibenik.
Historia
Šibenikin parhaat vuodet olivat 1980-luvulla, jolloin seura selviytyi suurimman tähtensä, Dražen Petrovićin, johdolla Korać Cupin loppuotteluun vuosina 1982 ja 1983. Molemmilla kerroilla seura hävisi kuitenkin CSP Limogesille. Kaudella 1982–1983 Šibenik voitti Jugoslavian mestaruuden, mutta poliittisten syiden takia seuralta vietiin mestaruus.
Kroatian itsenäistyttyä seuran parhaaksi sijoitukseksi on jäänyt neljäs tila vuodelta 2004. Seura pelasi kaudella 2004–2005 Adrianmeren liigaa, mutta hävisi yksitoista ottelua kolmestakymmenestä. Kaudella 2009–2010 joukkue sijoittui A1 Ligan kolmanneksitoista ja putosi. KK Šibenikin toiminta lopetettiin loppuvuonna 2010, jolloin tilalle perustettiin GKK Šibenik. Perustetun seuran katsotaan olevan KK Šibenikin perillinen.
Polymorfia
Enantiotrooppiset ja monotrooppiset polymorfit
Polymorfit jaetaan enantiotrooppisiin ja monotrooppisiin sen perusteella miten lämpötila vaikuttaa polymorfin stabiiliuteen. Monotrooppisilla polymorfisilla kiteisillä ainella on yksi kidemuoto, joka on stabiili koko sillä lämpötila-alueella, joka on yhdisteen sulamispisteen alapuolella, eikä selkeää siirtymälämpötilaa eri kidemuotojen välillä ole. Muut polymorfit ovat niin sanottuja metastabiileja polymorfeja, jotka muuntuvat helposti stabiilimmaksi kidemuodoksi. Esimerkiksi grafiitti on monotrooppinen.
Enantiotrooppiset polymorfit ovat polymorfeja, joiden kiderakenteen stabiilius riippuu lämpötilasta, ja joilla on selkeä siirtymälämpötila. Esimerkiksi ammoniumnitraatilla on viisi eri polymorfia. Alle -18 °C:n lämpötilassa yhdiste esiintyy alkeiskopiltaan tetragonaalisessa muodossa, polymorfi on ortorombinen -18–32 °C:n välillä ja muuttuu toiseksi ortorombiseksi muodoksi, joka on stabiili 84 °C:n lämpötilaan asti. Tämän jälkeen vallitseva ammoniumnitraatin polymorfi on trigonaalinen ja muuttuu säännölliseksi kuumennettaessa 125 °C:n lämpötilaan.
Armavir
Armavir tarkoittaa:
Lännenkirjolepinkäinen
Lännenkirjolepinkäinen (Chlorophoneus multicolor) on afrikanlepinkäisten heimoon kuuluva varpuslintu.
Levinneisyys
Lännenkirjolepinkäistä tavataan laajalla alueella Afrikan länsi- ja keskiosissa. Lajin on kuvattu olevan paikallisesti yleinen, ja se on luokiteltu elinvoimaiseksi.
Hermann Oberth
Hermann Julius Oberth (25. kesäkuuta 1894 Hermannstadt, Itävalta-Unkari – 28. joulukuuta 1989 Nürnberg, Länsi-Saksa) oli transylvanialaissyntyinen (Transilvanian saksi) saksalainen fyysikko. Häntä pidetään Konstantin Tsiolkovski ja Robert Goddardin rinnalla rakettitekniikan ja astronautiikan edelläkävijänä.
Oberth opiskeli ensin lääketiedettä, mutta vaihtoi pian todelliseen kiinnostuksen kohteeseensa, eli fysiikkaan. Oberthin väitöskirja, joka käsitteli rakettivoimalla tapahtuvaa lentämistä, hylättiin Heidelbergin yliopistossa 1922, sillä sitä pidettiin liian spekulatiivisena. Väitöskirjasta tuli kuitenkin Oberthin klassikoksi muodostuneen Die Rakete zu den Planetenräumen -teoksen ("Raketilla planeettojen väliseen avaruuteen") pohja. Kirja esitteli monia rakettitekniikan pohjalla olevia matemaattisia teorioita. Lisäksi Oberth kirjoitti ensimmäisemä modernista avaruusasemasta, joka kiertäisi Maata 1000 kilometrin korkeudessa.
Oberthin kirjan suosio sai hänet suunnittelemaan kansantajuisemman teoksen kirjoittamista. Hän ei kuitenkaan ehtinyt tekemään vielä uutta kirjaa opetuskiireidensä takia. Max Valier kirjoitti Oberthin puolesta tiivistetyn version tämän kirjasta. Oberthin työn ansiosta monia rakettikerhoja perustettiin. Näistä merkittävin oli Verein für Raumschiffahrt, jossa olivat mukana mm. Valier, Willy Ley ja Wernher von Braun.
Vuonna 1929 Oberth julkaisi uuden kirjan nimeltä Wege Zur Raumschiffahrt ("Tie avaruusmatkustamiseen"). Samana vuonna ilmestyi myös Fritz Langin elokuva Matka kuuhun, jonka tuotannossa Oberth ja Ley olivat olleet teknisinä asiantuntijoina.
Vuodesta 1938 eteenpäin Oberth oli mukana suunnittelemassa raketteja Saksalle. Hän työskenteli myös Braunin V2-ohjelmassa. Toisen maailmansodan lopulla vangittua Oberthia kuulusteltiin, mutta hänet vapautettiin. Vuonna 1955 Braun kutsui Oberthin Yhdysvaltohin, jossa hän työskenteli Yhdysvaltain armeijalle. Oberth oli Yhdysvalloissa muutaman vuoden ja jäi eläkkeelle 1959
Paras scared-as-sh**t-kohtaus
Alapuolella näkyy vuodesta 2005 lähtien MTV Movie Awards -palkintogaalan voittajat sekä ehdokkaat kategoriassa Paras scared-as-sh**t-kohtaus. Palkintoa ei ole kuitenkaan jaettu joka vuosi.
Gustav Possler
Gustav Possler (s. 11. marraskuuta 1994 Södertälje, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue IF Björklövenissä. Hän on pelipaikaltaan vasen laitahyökkääjä.
Seuraura
Possler on IFK Tumban kasvatti. Hän siirtyi juniorina sittemmin IF Björklöveniin. Possler oli kaudella 2009–2010 seuran U16-junioreiden paras pistemies ja maalintekijä tehoilla 9+4=13. Hän oli samalla kaudella J18 Allsvenskanissa viidellä osumallaan Björklövenin paras maalintekijä Philip Fousinetten kanssa. Kaudeksi 2010–2011 Possler siirtyi Luleå HF:n J18-junioreihin. Hän oli J18 Elitissä joukkueen paras maalintekijä 21 osumallaan. Possler siirtyi kuitenkin kesken kauden, tammikuussa 2011 MODO Hockeyn J18-junioreihin.
Kaudella 2011–2012 Possler oli MODO:n J20-junioreiden paras maalintekijä ja kolmanneksi paras pistemies tehoilla 27+13=40. Hän jakoi koko J20 SuperElitin maalipörssin seitsemännen sijan AIK IF:n Mattias Janmarkin ja Linköping HC:n Markus Modigsin kanssa. Possler voitti myös 19 osumallaan sarjan pohjoisen divisioonan maalipörssin. Hän voitti myös MODO:n sisäisen tehotilaston lukemalla +17. Possler debytoi kauden aikana myös seuran Elitserien-joukkueessa, jossa hän pelasi kaksi runkosarjaottelua. Vain 17-vuotias Possler teki Elitserien-debyyttinsä 19. marraskuuta 2011 vieraissa AIK IF:ää vastaan. Ensimmäisen Elitserien-maalinsa hän teki seuraavassa ottelussa 23. marraskuuta 2011 vieraissa HV71:tä vastaan. Kaudella 2012–2013 Possler oli MODO:n J20-junioreiden paras maalintekijä ja toiseksi paras pistemies Edwin Hedbergin jälkeen tehoilla 19+21=40. Hän voitti kauden päätteeksi SuperElitin hopeaa. Possler pelasi kauden aikana Elitserienissä seitsemän runkosarjaottelua tehden yhden maalin. Hän pelasi miesten pelejä myös kolmen ottelun verran lainalla sarjatasoa alempana HockeyAllsvenskan-joukkue Mora IK:ssa.
Buffalo Sabres varasi Posslerin viidennellä kierroksella 130. pelaajana NHL:n varaustilaisuudessa 2013. Kaudella 2013–2014 hän murtautui MODO:n SHL-joukkueeseen, jossa Possler pelasi 22 runkosarjaottelua tehopistein 8+7=15. Hän voitti joukkueen sisäisen tehotilaston lukemalla +8. Marraskuussa 2013 Possler loukkasi polvensa, kun hänen joukkuetoverinaan MODO:ssa alkukaudella pelannut, HV71:een siirtynyt Anssi Salmela taklasi Possleria. Possler pelasi noin kuukautta myöhemmin neljässä ottelussa, mutta hänen polvivammansa vaati kuitenkin leikkaushoitoa ja Posslerin kausi päättyi joulukuussa. Maaliskuussa 2014 hän teki MODO:n kanssa kaksivuotisen SHL-sopimuksen. Posslerin ensimmäinen ehjä SHL-kausi 2014–2015 toi 47 runkosarjaottelussa tehot 9+12=21 ja neljässä karsintasarjan ottelussa kaksi syöttöpistettä. Kaudella 2015–2016 hän teki liigan yhden kauden piste-ennätyksensä tehoilla 9+15=24, joilla Possler oli MODO:n kolmanneksi paras pistemies. Joukkueen kausi päättyi kuitenkin putoamiseen Allsvenskaniin.
Dinamo Riika varasi Posslerin 39. pelaajana KHL:n varaustilaisuudessa 2016. Kuitenkin pian tämän jälkeen, toukokuussa 2016 seura kauppasi hänen ja kanadalaishyökkääjä Colin Smithin pelaajaoikeudet TsSKA Moskovaan vaihdossa latvialaishyökkääjä Zemgus Girgensonsin pelaajaoikeuksiin. Kaudeksi 2016–2017 Possler siirtyi jatkamaan SHL-uraansa kaksivuotisella sopimuksella Djurgårdens IF:ään. Hän pelasi siellä alkukaudella neljä Mestarien liigan ottelua tehopistein 3+1=4, mutta SHL-kauden kynnyksellä Possler kuitenkin mursi nilkkansa. Hän kuntoutui leikkaushoitoa vaatineesta vammastaan ja palasi kaukaloihin tammikuussa 2017. Posslerin SHL-uransa ensimmäinen playoff-maali syntyi pudotuspelien ensimmäisen kierroksen toisessa ottelussa 13. maaliskuuta 2017 Färjestad BK:ta vastaan, jolloin hän ratkaisi Djurgårdenille 4–3-voiton ensimmäisessä jatkoerässa ajassa 65.31. Färjestad kuitenkin eteni puolivälieriin otteluvoitoin 2–1. Huhtikuussa 2018 Possler teki Djurgårdenin kanssa kaksivuotisen jatkosopimuksen.
Kausi 2018–2019 Posslerilla päättyi jo joulukuussa 2018 harjoituksissa tulleen polven ristisidevamman vuoksi. Tammikuussa 2019 hänen kautensa todettiin päättyneeksi ja Posslerin kuntoutumisajaksi ennustettiin enimmillään peräti yhdeksän kuukautta. Hän palasi kaukaloihin syyskuussa. Possler voitti CHL:ssä Djurgårdenin sisäisen tehotilaston lukemalla +6. Aiemmat loukkaantumiset kuitenkin olivat hidastaneet hänen kehitystään, eikä Possler saanut kauden 2019–2020 mittaan enää säännöllistä peliaikaa. Hänen sopimuksensa purettiin helmikuussa 2020. Samana päivänä Posslerin vahvistettiin siirtyvän loppukauden kattavalla ja yhden vuoden option sisältävällä sopimuksella SM-liigajoukkue Rauman Lukkoon. Kauden jälkeen, huhtikuussa 2020 seura vahvisti, että Posslerin sopimuksessa ollutta optiota ei käytetä.
Maajoukkueura
Possler pelasi alle 18-vuotiaiden MM-kilpailuissa vuonna 2012, jolloin hän voitti hopeaa. Possler pelasi myös World Junior A Challengessa vuonna 2011. Yhteensä hän on pelannut 13 nuorten ja 19 poikien maaottelua.
Muuta
Posslerin pikkuveli Oscar pelaa hyökkääjänä Ruotsin neljänneksi korkeimmalla sarjatasolla HockeyTvåan-joukkue Vindelns HF:ssä. Hän on pelannut myös kolme SHL-ottelua MODO Hockeyssa kaudella 2015–2016.
Pyrrhonistiset kirjoitukset
Pyrrhonistiset kirjoitukset oli Ainesidemoksen kirjoittama filosofinen teos, joka käsitteli pyrrhonistista skeptisismiä. Teos ei ole säilynyt nykyaikaan, mutta osa sen sisällöstä tunnetaan.
Historia
Pyrrhonistiset kirjoitukset oli todennäköisesti kirjoitettu 50- tai 40-luvulla eaa. Fotioksen mukaan Ainesidemos oli omistanut teoksensa roomalaiselle Lucius Aelius Tuberolle, joka oli hänen toverinsa Platonin Akatemiassa. Tutkijat ovat kuitenkin erimielisiä siitä, onko kyseessä sama henkilö kuin Ciceron ystävä Lucius Aelius Tubero. Teosta kirjoittaessaan Ainesidemos oli ilmeisesti jo eronnut Akatemiasta.
Ainesidemoksen filosofiset argumentit tunnetaan suhteellisen hyvin myös Sekstos Empeirikoksen ja Diogenes Laertioksen kautta. Diogeneella vaikuttaa vielä olleen Ainesidemoksen teos käytettävissään.
Sisältö
Fotioksen mukaan teoksen päämääränä oli osoittaa, ettei meillä ole tiedollemme varmaa perustaa sen enempää havaintojen kuin ajattelun kautta. Muiden koulukuntien jäsenet ovat tietämättömiä yleensäkin, mutta erityisesti luullessaan omaavansa tietoa; samalla he ovat lakkaamattoman piinan kohteina. Pyrrhonin mallin mukaan filosofoivat sen sijaan eivät sitoudu jonkun väitteen suhteen enempää sen myöntävään kuin kieltäväänkään kantaan, ja ovat onnellisia.
Ensimmäisessä kirjassa Ainesidemos vertasi Pyrrhonin seuraajien kantaa akateemikkojen ajatteluun. Siinä missä akateemikot ovat dogmaatikkoja, pyrrhonistit ovat aporeetikkoja ja vapaita dogmaattisista oppilauseista. Pyrrhonistit eivät kiinnitä kantaansa minkään suhteen, eivät edes sen väitteen suhteen, ettei mikään kanta ole kiinnitetty. Näin pyrrhonistit ovat myös johdonmukaisia ja välttävät ristiriitaisuudet ajattelussaan.
Toinen, kolmas, neljäs ja viides kirja kritisoivat dogmaattisia koulukuntia, erityisesti stoalaisia, logiikan, luonnonfilosofian ja metafysiikan alueilla. Samalla Ainesidemos pyrki osoittamaan, ettei merkkejä (eli jotain havaittavissa olevaa, josta voisi tehdä johtopäätöksiä asioiden havaitsemattomissa olevan luonteen suhteen) tai kausaliteettia ole olemassa. Kuudes, seitsemäs ja kahdeksas kirja käsittelivät etiikkaa, kuten eettistä päämäärää (telos); Fotioksen mukaan Ainesidemos olisi katsonut, ettei tällaista päämäärä ole olemassa.
Fotios arvosteli Ainesidemosta ristiriitaisuudesta; kaikesta huolimatta hänen ajattelunsa vaikuttaa pitävän sisällään useita dogmaattisia näkemyksiä, kuten juuri väitteitä siitä, ettei joitakin asioita ole olemassa.
Fagui
Fagui on maalaiskunta Sikasson alueen Koutialan piirissä Malissa. Sen keskuskylä Ziéna sijaitsee 45 kilometriä Koutialasta maanteitse lounaaseen. Kunnassa on 11 000 ja keskuskylässä 2 600 asukasta (vuonna 2009).
Faguin kunta rajoittuu pohjoisessa Koutialan piirin Konséguélan ja N’Golonianasson, idässä Zangasson, etelässä Sikasson piirin Kouoron ja Kabarasson ja lännessä Dogonin kuntiin. Maisemaa leimaavat tasangot ja laaksot. Kasvillisuus on metsäsavannia. .
Aljaksandr Kutšynski
Aljaksandr Anatolevitš Kutšynski (, s. 27. lokakuuta 1979 Orša, Valko-Venäjän SNT, Neuvostoliitto) on valkovenäläinen maantiepyöräilijä.
Fagui
Kuntaan kuuluu kymmenen kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.
Aljaksandr Kutšynski
Kutšynski aloitti ammattilaisuransa Amore & Vita - Beretta -joukkueessa vuonna 2004. Hän ajoi Ceramica Flaminia -tallissa 2006, Liquigasissa 2007–2010, Katjušassa 2011–2014 ja viimeisellä ammattilaiskaudellaan 2015 Minsk Cycling Club -joukkuetta.
Fagui
Seudun pääelinkeino on maantalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit ja siipikarja.
Aljaksandr Kutšynski
Kutšynski sijoittui irtiottokumppaninsa Edvald Boasson Hagenin jälkeen toiseksi Gent–Wevelgem-klassikossa 2009.
Justin Azevedo
Justin Azevedo (s. 1. huhtikuuta 1988 West Lorne, Ontario, Kanada) on kanadalais-portugalilainen jääkiekkoilija. Hän on pelipaikaltaan keskushyökkääjä ja laukoo oikealta. Azevedon vahvuuksiin kuuluu luovuus, sitkeys, nopeus ja pelintekeminen. Hänen heikkouksiinsa kuuluvat pienestä koosta johtuvat rajoitteet voimassa, fyysisessä pelissä ja kaksinkamppailuissa.
Junioriura
Azevedo aloitti jääkiekon kuusivuotiaana. Hän pelasi kauden 2003–2004 WOHL-joukkue Chatham Maroonsissa, minkä jälkeen OHL-joukkue Kitchener Rangers varasi Azevedon 14. pelaajana kesällä 2004. Tulokaskausi 2004–2005 toi hänelle 39 tehopistettä ja kaudella 2005–2006 Azevedo oli tehoilla 29+40=69 Rangersin toiseksi paras pistemies ja maalintekijä Evan McGrathin jälkeen. Kaudella 2005–2006 hän voitti 39 syötöllään joukkueen sisäisen syöttöpörssin. Kevään 2006 pudotuspeleissä Azevedo oli tehoilla 4+11=15 Rangersin toiseksi paras pistemies Steve Downien jälkeen.
Kaudella 2007–2008 Azevedo voitti OHL:n piste- ja syöttöpörssin tehoilla 43+81=124 ja hänet palkittiin Eddie Powers Trophylla. Hän teki eniten pisteitä myös CHL:ssä ja palkittiin koko katto-organisaation vuoden pelaajana sekä CHL Top Scorer Awardilla. Azevedo valittiin myös CHL:n ensimmäiseen tähdistökentälliseen. Hän voitti myös OHL:n pudotuspelien piste- ja syöttöpörssin, joista jälkimmäisen voiton Azevedo jakoi joukkuetoverinsa Mikkel Bødkerin kanssa. Lisäksi hän voitti OHL:n mestaruuden, palkittiin pudotuspelien arvokkaimpana pelaajana Wayne Gretzky 99 Awardilla ja valittiin liigan ensimmäiseen tähdistökentälliseen. OHL-läpimurtonsa myötä Azevedo palkittiin myös Red Tilson Trophylla. Hän voitti myös Memorial Cupin sekä turnauksen pistepörssin, ja hänet palkittiin Ed Chynoweth Awardilla ja valittiin tähdistökentälliseen.
Ammattilaisura
200px|thumb|right|Azevedo [[AHL-joukkue Manchester Monarchsin paidassa helmikuussa 2011.]] Azevedo siirtyi heti varausta seuranneeksi kaudeksi 2008–2009 Los Angeles Kingsin organisaatioon ja sen farmijoukkue Manchester Monarchsiin vuoden mittaisella AHL-sopimuksella. Azevedon AHL-tulokaskausi jäi kuitenkin loukkaantumisten takia vain 49 runkosarjaotteluun, joissa hän keräsi tehot 12+24=36. Heinäkuussa 2009 Azevedo teki Kingsin kanssa kolmivuotisen tulokassopimuksen. Loukkaantumiset lyhensivät myös hänen kauttaan 2009–2010 ja runkosarja Monarchsissa jäi 46 otteluun. Kaudella 2010–2011 Azevedo oli tehoilla 18+35=53 joukkueen toiseksi paras pistemies Bud Hollowayn jälkeen, jonka kanssa hän jakoi myös Monarchsin sisäisen syöttöpörssin voiton kevään 2010 pudotuspeleissä.
Kaudella 2011–2012 Azevedo voitti Monarchsin sisäisen piste- ja maalipörssin tehoilla 28+22=50. Kings nosti hänet ja monen muun sopimuspelaajan vahvuuteensa huhti-toukokuun vaihteessa 2012, mutta Azevedo ei debytoinut NHL:ssä koko tulokassopimuksensa aikana.
Kaudeksi 2012–2013 Azevedo teki vuoden mittaisen sopimuksen SM-liigajoukkue Rauman Lukon kanssa. Hänet hankittiin joukkueen ykkössentteriksi ja nimettiin varakapteeniksi. Hän oli runkosarjassa lopulta koko pistepörssin toinen tehoilla 20+38=58 edellään vain Kärppien Juha-Pekka Haataja. Azevedo jakoi kolmella osumallaan myös runkosarjan alivoimamaalipörssin voiton JYPin Olli Sipiläisen sekä Bluesia ja HIFK:ta edustaneen Mika Hannulan kanssa. Hän onnistui tekemään pääsarjauransa ensimmäisen kypärätempun 21. maaliskuuta 2013 toisessa puolivälieräottelussa Jokereita vastaan. Azevedo sai ottelussa myös yhden syöttöpisteen ja palkittiin Ilta-Sanomien kolmen tähden tähtipelaajana. Hän otti Lukon kanssa 4–2-otteluvoitot runkosarjavoittaja Jokereista ja voitti itse myös koko kevään 2013 pudotuspelien piste- ja maalipörssin tehoilla 10+8=18. Azevedo teki viisi pistettä enemmän kuin pistepörssissä toiseksi sijoittunut Ässien Mika Niemi. Hänestä tuli myös SM-liigan yhden kauden pudotuspelien eniten maaleja 2000-luvulla tehnyt pelaaja. Azevedo valittiin kauden päätteeksi SM-liigan tähdistökentälliseen.
Keväällä 2013 Azevedo teki alustavan sopimuksen KHL-seura Lev Prahan kanssa.
Maajoukkueura
Azevedo pelasi alle 18-vuotiaiden MM-kilpailuissa vuonna 2006, jolloin hän oli tehoilla 4+4=8 Kanadan paras maalintekijä ja jakoi myös joukkueen sisäisen pistepörssin voiton François Bouchardin kanssa. Azevedo valittiin turnauksen tähdistökentälliseen.
Azevedo pelasi myös World U-17 Hockey Challengessa vuonna 2005, jolloin hän edusti Ontarion joukkuetta. Azevedo pelasi myös alle 18-vuotiaiden U-18 Junior World Cupissa vuonna 2005 voittaen kultaa.
Muuta
Azevedon äiti on syntynyt Portugalissa. Justin on saanut myös Portugalin kansalaisuuden.
Kasper Degn
Kasper Degn (s. 25. helmikuuta 1982 Herning) on tanskalainen jääkiekkoilija, joka pelasi hyökkääjänä. Hän laukoi vasemmalta.
Degn pelasi urallaan 16 kautta Tanskan pääsarjassa, jossa hän edusti Herning Blue Foxia, Nordsjælland Cobrasia ja Aalborg Piratesia. Degn toimi Aalborgin kapteenina kaudella 2011–2012 sekä varakapteenina kausilla 2010–2011 ja 2013–2014. Degn pelasi Tanskan pääsarjassa yhteensä 512 runkosarjaottelua tehopistein 129+341=470 keräten 245 rangaistusminuuttia sekä 116 pudotuspeliottelua tehopistein 33+70=103 keräten 46 rangaistusminuuttia. Degn saavutti urallaan kaksi Tanskan mestaruutta Herning Blue Foxin joukkueessa vuosina 2001 ja 2003.
Degn edusti Tanskaa seitsemissä maailmanmestaruuskilpailuissa vuosina 2004, 2005, 2006, 2008, 2009, 2010 ja 2011. Hän pelasi urallaan yhteensä 40 MM-ottelua tehopistein 7+2=9 keräten kymmenen rangaistusminuuttia.
Denis Gurjanov
Denis Gurjanov (s. 7. kesäkuuta 1997 Toljatti, Venäjä) on venäläinen jääkiekkoilija, joka pelaa NHL-joukkue Nashville Predatorsissa.
Ura
Gurjanov on Lada Toljatin kasvatti. Seura varasi hänet vuorolla 42 vuoden 2014 KHL:n varaustilaisuudessa. Toljatin KHL-liigan kokoonpanossa Gurjanov pelasi ensimmäisen kerran kaudella 2014–2015, pelaten kuitenkin suurimman osan kaudesta nuorten MHL-liigassa. Kesän NHL:n varaustilaisuudessa Gurjanov oli suurimpia eurooppalaisia lupauksia, ja Dallas Stars varasi hänet ensimmäisellä kierroksella vuorolla 12.
Gurjanov pelasi kauden 2015–2016 Toljatissa ja siirtyi tämän jälkeen kolmivuotisella tulokassopimuksella Dallas Starsin organisaatioon.
Lokakuussa 2020 Gurjanov teki Starsin kanssa kaksivuotisen ja yhteensä 5,1 miljoonan dollarin arvoisen jatkosopimuksen.
Kesäkuussa 2022 Gurjanov teki Starsin kanssa yksivuotisen ja 2,9 miljoonan dollarin arvoisen jatkosopimuksen.
Heinäkuussa 2023 Gurjanov teki vapaana agenttina Nashville Predatorsin kanssa yksivuotisen ja 850 000 dollarin arvoisen sopimuksen.
Zofingen
Zofingen on kaupunki Pohjois-Sveitsissä Aargaun kantonissa. Siellä on vajaat 12 000 asukasta.
Sijainti
Zofingen sijaitsee Aaren sivujoen Wiggerin laaksossa ja sen itäpuolella kymmenkunta kilometriä Oltenista kaakkoon.
Liikenne
Moottoritie A2 kulkee kaupungin länsipuolitse.
Zofingenistä on SBB:n rautatie kolmeen suuntaan: pohjoiseen Oltenin kautta Baseliin, etelään Luzerniin ja koilliseen Lenzburgiin . Zofingen kuuluu Aargaun seudun lähiliikennealueeseen (S-Bahn Aargau): S28- ja S29-lähijunat pysähtyvät Zofingenissä.
Puunilaissodat
Puunilaissodat olivat kolmen sodan sarja, jotka käytiin Rooman ja Karthagon välillä vuosina 264–146 eaa. Sotien nimet tulevat siitä, että roomalaiset kutsuivat Karthagon asukkaita puunilaisiksi. Sana viittaa karthagolaisten foinikialaiseen alkuperään. Tärkein syy oli eturistiriita Karthagon ja Rooman tasavallan välillä. Roomalaiset olivat aluksi kiinnostuneita laajentamisesta Sisilian suuntaan. Osa Sisiliasta oli Karthagon valvonnassa.
Taustaa
Vuonna 264 eaa., Karthago oli suuri satamakaupunki, joka sijaitsi nykyisen Tunisian rannikolla. Foinikialaiset olivat perustaneet kaupungin 800-luvun puolivälissä eaa. Se oli voimakas kaupunkivaltio, suuri ja tuottoisa kaupan keskus. Karthagon maa-armeija koostui pääosin vierasmaalaisista palkkasotureista, mutta sen laivasto oli Välimeren voimakkaimpia ja koostui pelkästään syntyperäisistä karthagolaisista.
Ensimmäinen puunilaissota
Ensimmäinen puunilaissota alkoi paikallisena yhteenottona Sisiliassa. Taisteluja käytiin Afrikassa ja merellä.
Ensimmäistä puunilaissotaa seurasi Karthagon sisällä palkkasoturien sotana tunnettu kapina 240 eaa. – 238 eaa.
Kolmas puunilaissota
Rooma saartoi, valloitti ja tuhosi Karthagon kaupungin. Karthagon valtakunta lakkasi olemasta.
Elsa Bernstein
Elsa Bernstein, o.s. Porges, kirjailijanimi Ernst Rosmer, (28. lokakuuta 1866 Wien, Itävalta − 12. heinäkuuta 1949 Hampuri, Länsi-Saksa ) oli saksalainen kirjailija. Hän on kirjoittanut muun muassa naturalistisen draaman Wir drei, mysteerinäytelmän Mutter Maria sekä satunäytelmän Königskinder ja tragedian Nausikaa (1906).
Juutalaisena Bernstein joutui ensin Dachaun keskitysleirille ja oli sitten kesäkuusta 1942 vuoteen 1945 Theresienstadtissa. Hän kirjoitti muistelmat ''Das Leben als Drama. Erinnerungen an Theresienstadt'', jotka julkaistiin postuumisti 1999.
Rodrigo Caio
Rodrigo Caio Coquette Russo eli Rodrigo Caio (s. 17. elokuuta 1993 Dracena, Brasilia) on brasilialainen jalkapalloilija. Pelipaikaltaan hän on keskuspuolustaja. Rodrigo Caio edustaa Brasilian pääsarjassa pelaavaa São Pauloa.
Rodrigo Caio on pelannut São Paulon edustusjoukkueessa vuodesta 2011 lähtien. Hän pelasi ensimmäisen Série A:n ottelunsa 26. kesäkuuta 2011, kun São Paulo hävisi vieraissa Corinthiansille 0–5. Rodrigo Caio voitti São Paulossa Copa Sudamericanan vuonna 2012.
Brasilian A-maajoukkueessa Rodrigo Caio pelasi ensimmäisen ottelunsa 30. toukokuuta 2016, kun Brasilia voitti ystävyysottelussa Panaman 2–0. Rodrigo Caio oli mukana Copa América Centenariossa vuonna 2016, muttei päässyt kentälle. Hän kuului Brasilian joukkueeseen myös Brasilian olympialaisissa 2016.
Ihon punahukka
thumb|DLE-läiskä kasvoissa Ihon punahukka eli Discoid lupus erythematosus (DLE; nimenä myös Lupus Erythematosus Discoides, LED) on ihon autoimmuunitauti. Tauti ilmenee läiskinä yleensä kasvoissa, korvissa ja päänahassa, toisinaan myös muissa ruumiinosissa. Läiskät tulevat, kun immuunivaste tässä taudissa iskee ihon tyvikalvoon.
Ihon punahukka eroaa niin paljon SLE:stä, että sitä pidetään omana sairautenaan. Joka viidennellä SLE-potilaalla on ihossaan DLE-oireita ja 5–10 %:lle DLE-potilaista kehittyy ajan mittaan yleistynyt muoto (SLE). DLE on krooninen sairaus, joka on kaksi kertaa yleisempi naisilla kuin miehillä. Ihon punahukkaan liittyy harvoin muita sairauksia.
Oireet
Tauti alkaa tavallisesti 20–40 vuoden iässä, jolloin auringonvalolle altistuneille alueille kasvoihin, hiuspohjaan, kaulaan ja joskus hartioihin ilmestyy punoittavia, melko kiinteältä tuntuvia tarkkarajaisia läiskiä, jotka alkavat pian hilseillä. Joskus hilseilevä alue voi vuotaa verta hilsettä irrotettaessa. Auringon ultraviolettisäteily pahentaa iho-oireita varsinkin keväällä ja kesällä, myös pakkanen voi olla haitaksi. Läiskien parannuttua jäljelle jää arpi; päänahassa hiukset irtoavat läiskästä ja arpi jää hiuksettomaksi. DLE-läiskiä voi tulla myös suun limakalvolle. Joka toisella on yleisoireina väsymys, särkyä lihaksissa ja nivelissä tai lievää kuumetta.
Toteaminen
Tauti diagnosoidaan ihosta otetulla koepalalla sekä verikokeilla. Suun limakalvomuutosten diagnosointiin tarvitaan yleensä koepala.
Hoito
Hoitona käytetään voimakkaita kortisonivoiteita tai takrolimuusivoidetta, joillakin potilailla myös suun kautta nautittavia lääkkeitä, kuten malarialääkkenä tunnettua klorokiinia tai hydroksiklorokiinia. Myös todettu talidomidin auttavan iho-oireisiin. Lisäksi pitää suojautua auringolta ja muulta ultraviolettisäteilyltä vaatetuksen ja vahvan auringonsuojavoiteen avulla. Suojautuminen ehkäisee myös uusien DLE-läiskien muodostumista. Muita tehokkaita ehkäisykeinoja ei tunneta.
Lohjan ilotulitus
Lohjan ilotulitus on vuonna 1992 perustettu suomalainen yritys. Yritys myy ilotulitteita ja ilotulitusnäytöksiä, joita toteutetaan vuosittain satoja. Yrityksen perustaja ja toimitusjohtaja on ollut alusta lähtien Kalervo Kaarre.
Yrityksellä on myytävänä yli 300 erilaista Turvatekniikan keskuksen hyväksymää ilotulitetuotetta. Alun perin yritys toi maahan ilotulitteita saksalaisten agenttien kautta Kiinasta ja Saksasta. Vuodesta 2000 lähtien yrityksen tuotteet on tuotu suoraan Kiinasta.
Yrityksen toimitilat sijaitsevat Lohjan Virkkalan kaupunginosassa. Alueella on myös 33 hehtaarin laajuinen varastoalue.
Poisvedettyjä tuotteita
Joulukuussa 2008 uutisoitiin, että yrityksen myymä Jättitykki-niminen ilotulite vedettiin pois markkinoilta käyttöohjevirheen vuoksi. Virhe syntyi, kun ilotulitteen kylkeen liimattavassa ohjeessa maata vasten tulevan puolen osoittava nuoli merkittiin väärin päin. Ilotulitteessa ei itsessään ole vikaa, mutta käyttöohjeessa kehotetaan käyttäjän laittamaan ilotulite maahan ylösalaisin, mistä aiheutuu vaaratilanne.
Sletjordin kalliopiirrokset
Sletjordin kalliopiirrokset (myös Herjangenin kalliopiirrokset) sijaitsevat Narvikissa Nordlandissa Norjassa. Kalliopiirrokset ovat Bjerkvikista 5 kilometriä länteen Herjangenissa Sletjordin maatilan mailla ja siitä on löytynyt kolme piirroskenttää. Ne ajoitetaan noin 5500−3500 eaa. eli Norjan jääkaudenjälkeisen kivikauden keski- ja loppupuolelle.
Tutkimus
Vuonna 1905 maatilalta rakennettiin tietä, joka ylitti piirroskentän Sletjord 1. Osa kalliosta peitettiin tien alle ja osa siitä räjäytettiin irti. Irroitetut kivet kuljetettiin Osloon museoon. Ruotsalainen arkeologi Gustaf Hallström tutki piirroskentän Sletjord 2 vuonna 1908 (hän nimesi sen Sletjord 1, koska toinen kenttä oli tuhoutunut). Ennen vuotta 2000 löydettiin kolmas kuvakenttä Sletjord 3, jota on esimerkiksi Jan Magne Gjerde dokumentoinut.
Ajoitus
Kuvakenttien aiheet saivat Hellandin ajoittamaan kuviot pronssikaudelle. Hallström huomasi kuitenkin eri kuvakenttien aiheiden muuttumisen ja määritti ne piirretyksi kivikaudella ja pronssikaudella. Myöhemmin on Norjassa päästy suureen yksimielisyyteen siitä, että kalliopiirrokset olisi piirretty aivan rannan tuntumassa. Sen mukaisesti piirrokset voitaisiin ajoittaa jääkauden jälkeisen maankohoamisen avulla.
Jääkauden aikana alue oli vahvan jääpeitteen alla. Jääkauden loppupuolella rannikko vapautui jäästä ja Norjan nykyiseen ulkosaaristoon oli mahdollista siirtyä asumaan. Sieltä löytyykin ensimmäiset piirretyt kuviot. Sletjordin rannat vapautuivat jääpeitteestä 5500 eaa., jonka jälkeen seudut on asutettu.
Piirroskenttien sijainnit
Kalliopiirrosalue sijaitsee Herjangenin kylässä, jonne pääsee Narvikista E10-tietä pitkin. Keskustasta haarautuu tie etelään Herjangerin vuonolle päin siellä sijaitsevalle Sletjordin maatilalle. Tien alle hautautui yksi piirroskentistä sitä rakennettaessa. Piirroskenttien alapuolella lainehtii Herjangenin vuono, joka erkanee Ofotvuonosta koilliseen. Vuonoa seuraavan vuoriharjanteen jykintä osaa seuraa loivempi osuus, jossa piirrokset sijaitsevat 24−36 metriä mpy.
Muinainen ympäristö
Norjassa vallitsee melko suuri yksimielisyys siitä, että kalliopiirrokset on tehty muinoin veden äärelle. Sletjordin piirroskohteet olisivat tämän mukaan olleet merenrantaa. Mikäli merenpinta olisi ollut noin 36 metriä nykyisen mpy, sijaitsi Sletjord 2 mereen viettävän vuorenrinteen alaosassa. Noin 500 metriä ylempänä oleva vuorenrinne olisi tuolloin jyrkentynyt kulkukelvottomaksi ja ihmiselle sopiva alue olisi ollut melko kapea. Piirroskalliot olisivat kaltevina näkyneet hyvin merelle, mikä on saattanut olla tekijöille tärkeä seikka. Kallion pinnan punainen väri yhdessä piirrosten vaalean jäljen kanssa on vaikuttanut piirrosten näkymiseen kauaksikin.
Piirrosten aiheet
Sletjordin kuvakenttien aiheet ovat tyypillisiä kivikauden metsästäjä-kalastajille Norjassa. Vanhimmat kuviot ovat suuren kokoisia peuraeläimiä, jotka on kuvattu lähes luonnollisen kokoisiksi ja naturalistisesti. Suuria nisäkkäitä ovat hirvet, peurat ja pyöriäiset. Mukana on joitakin lintu- ja kala-aiheisia kuvioita, mutta piirrosten eroosion vuoksi kaikkia kuvioita ei pystytä enää tunnistamaan. Alemmilla korkeuksilla saattaa esiintyä kalastukseen liittyvä aihe ja ihmiskuvioita. Viimeisten aiheiden tiedetään yleistyvän kivikauden edetessä.
Sletjord 1
Piirroskentässä, jota kutsutaan joissakin teksteissä numero 2:ksi, oli piirroksia kahdessa kohtaa kalliota. Toinen näistä kohdista irroitettiin räjäyttämällä ja kivet kuljetettiin Osloon. Siirtokivessä on peuraeläin, jonka jaloissa ui valas. Valas on tunnistettu pyöriäiseksi. Räjäytetystä kohdasta 20 metriä lounaaseen sijaitsi kolmas vaikeasti hahmottuva kuvio, joka Hallströmin mielestä esitti myös valasta. Sen lisäksi tunnetaan linnun kuvio, peuraeläimen pää ja selkälinja. Nämä ovat kaikki jääneet tien alle.
Sletjord 2
Kuvakenttä, jota kutsutaan joissakin teksteissä kentäksi numero 1:ksi, sisältää seitsemän tunnistettavaa kuviota. Näistä kuvioista kolme suurta sarvetonta hirveä dominoivat kuvakenttää. Kahden hirven, joiden sukupuolet voidaan tunnistaa, katsovat toisiaan. Vasemmanpuoleinen hirvi on sonni ja oikeanpuoleinen on lehmä. Keskimmäinen kuvio on eroosion tuhoama eikä sen aihetta pysty hahmottamaan. Kuitenkin Forselvin piirroskentässä on samanlaisia kuvion osia, jotka esittävät siinä siiman päässä olevaa siimanpainoa. Toinen tulkinta mainitulle kuviolle olisi hirven jalanjälki, joita esiintyy Forselvissä useita. Samanlaisia jälkiä on kuvakentän ylälaidassa. Oikealla erottuu peuraeläimen pää ja selkälinja. Kaikkien kuvioiden alapuolelle sijoittuu useiden viivojen sekamelska. Siinä on nähty esimerkiksi ihmishahmojen kuvioita. Viivojen oikealla puolella sijaitsee Hallströmin mukaan pyöreäkulmainen nelikulmio.
Sletjord 3
Tämän kuvakentän kuviosta mikään ei hahmotu tunnistettavaksi. Gjerde arvelee sen esittävän hirveä, josta puuttuu kuitenkin suri osa viivoista.
Asatsuyu (1906)
Asatsuyu oli keisarillisen Japanin laivaston 1906 valmistunut Kamikaze-luokan torpedovenehävittäjä.
Valmistus
Alus tilattiin Osakasta Osaka Iron Worksiltä osana vuoden 1904 hankintoja. Sen köli laskettiin 28. huhtikuuta 1905 ja alus laskettiin vesille 2. huhtikuuta 1906. Alus valmistui vielä saman vuoden lopulla 16. marraskuuta.
Palvelus
Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus upposi 9. marraskuuta 1913 ajettuaan karille.
Cúc Phươngin kansallispuisto
Cúc Phươngin kansallispuisto on Vietnamin vanhin kansallispuisto. Se on perustettu vuonna 1962. Kansallispuisto sijaitsee Ninh Binhin maakunnassa Đồng Bằng Sông Hồngin alueella. Puistossa elää harvinaisia apinalajeja, kuten tonkininlanguri, sekä karhuja ja leopardeja. Myös alueen kasvillisuus, tuhatvuotiset puut ja kiemurtelevat liaanit, ovat vaikuttavia. Alueen maanalaisissa joissa elää erityinen niihin erikoistunut kalalaji.
Anneli Mäkelä-Alitalo
Anneli Mäkelä-Alitalo (o.s. Mäkelä; s. 30. huhtikuuta 1947 Asikkala) on suomalainen historiantutkija.
Mäkelä-Alitalo on valmistunut filosofian kandidaatiksi vuonna 1971 ja lisensiaatiksi vuonna 1976 sekä väitellyt tohtoriksi Helsingin yliopistosta vuonna 1979. Hän on ollut Helsingin yliopiston Suomen ja Skandinavian historian dosentti vuodesta 1980. Mäkelä-Alitalo on kirjoittanut eri paikkakuntien paikallishistorioita ja muita tilaushistorioita sekä ollut Tilaushistoriakeskuksen hallituksen jäsen vuosina 1994–2004. Hän on julkaissut myös useita sukututkimusoppaita. Hän oli Suomen kansallisbiografian toimitusneuvoston jäsen ja sen Ruotsin vallan ajasta vastanneen toimituskunnan päätoimittaja sekä Suomen maatalouden historian toimitusneuvoston jäsen.
Zuihō-luokka
Alukset
Keisarillisen Japanin laivasto päätti 1930-luvun puolivälissä valmistaa kaksi sukellusveneiden emälaivaa, joista ensimmäinen Tsurugisaki otettiin palvelukseen 1939. Toisen aluksen Takasakin rakennustyöt keskeytettiin pian vesillelaskun jälkeen ja se valmistui lentotukialus Zuihōna joulukuussa 1940. Vuoden 1941 alussa poistettiin Tsurugizaki palveluksesta ja se muutettiin lentotukialus Shōhōksi, joka otettiin palvelukseen alkuvuodesta 1942.
Jääkiekon maailmanmestaruuskilpailut 1979
Putoamissarja
Alkusarjoissa pelattujen keskinäisten otteluiden tulokset ja pisteet siirtyivät mukana loppusarjan taulukoon. Puola putosi B-sarjaan.
Alankomaat nousi A-sarjaan. Itävalta, Tanska, Unkari ja Kiina putosivat C-sarjaan.
C-sarja
Jugoslavia ja Italia nousivat B-sarjaan.
Ukkonuijapistiäinen
Ukkonuijapistiäinen eli koivunuijapistiäinen eli vanhalta nimeltään koivun kalvonuijapistiäinen (Cimbex femoratus) kuuluu sahapistiäisiin. Ukkonuijapistiäinen on väriltään hyvin vaihteleva, paksu ja suurikokoinen pistiäinen ja joskus se on väriltään kokonaan musta, joskus musta-keltainen ja joskus kokonaan keltainen. Tuntosarvet ovat nuijapäiset ja niiden kärki on oranssi, samoin nilkat. Aikuiset pistiäiset liikkuvat alkukesällä voimakkaasti suristen ja ne voivat nakertaa koivun kuoreen rengasmaisia vioituksia. Ukkonuijapistiäisen toukka on vihreä ja sen selässä on tumma pitkittäisviiru. Laji on melko yleinen Suomessa. Laji ei ole vaarallinen, mutta se voi iholla joutuessa nipistää sen vahvoilla leuoilla. Ukkonuijapistiäisen ravintoa ovat mm. koivun lehdet. Kooltaan se on noin 2,5 cm.
B.o.B Presents: The Adventures of Bobby Ray
B.o.B Presents: The Adventures of Bobby Ray on yhdysvaltalaisen rap -artisti B.o.B:n ensimmäinen studioalbumi. Se julkaistiin 27. huhtikuuta 2010.
Möhlin
Möhlin on kaupunki Pohjois-Sveitsissä Aargaun kantonissa. Siellä on runsaat 11 000 asukasta.
Sijainti
Möhlin sijaitsee Saksan rajalla Reinin eteläpuolella, Rheinfeldenin itäpuolella parikymmentä kilometriä Baselista itään.
Liikenne
SBB:n rautatie Baselista Bruggiin kulkee Möhlinin poikki.
Möhlin kuuluu Baselin lähiliikennealueeseen (S-Bahn Basel): S1-lähijunat Baselista Laufenburgiin ja Frickiin pysähtyvät Möhlinissä.
Revontulikappeli
pienoiskuva|Revontulikappeli Kairosmajan Revontulikappeli on Suomen Lapin Pelkosenniemellä sijaitseva tunturikappeli. Kappelin omistaa Kansan Raamattuseura. Kappelissa käy vuosittain noin 35 000 vierailijaa. Revontulikappelissa järjestetään hartaustilaisuuksia, viikkomessuja ja jumalanpalveluksia. Leiriaikoina tilaisuuksia on päivittäin, ja kappelissa pidetään noin 430 hartaustilaisuutta vuodessa. 260-paikkaisessa Revontulikappelissa järjestetään vuosittain myös noin 40 konserttia. Kappelissa järjestetään lisäksi yksityistilaisuuksia, kuten vihkitilaisuuksia, joissa vihitään vuosittain noin kaksikymmentä paria. Kappelin alttarilta avautuu näkymä Soutajatunturille ja Pyhäjärvelle. Alttarinäkymän keskipisteenä on alttarin takana, ulkona seisova jyhkeä keloristi. Kappeli vihittiin käyttöön 9. helmikuuta 1986. Kappelin on suunnitellut arkkitehti Kari Ojala.
Revontulikappeli sai lahjoituksena viisiäänikertaiset urut Ylitornion seurakunnalta Meltosjärven kappelista syksyllä 2016, kappelin 30-vuotisen toiminnan juhlavuonna.
Mervyn LeRoy
Mervyn LeRoy (15. lokakuuta 1900 San Francisco, Kalifornia – 13. syyskuuta 1987 Beverly Hills, Kalifornia) oli yhdysvaltalainen elokuvaohjaaja ja -tuottaja.
LeRoy oli Oscar-ehdokkaana vuoden 1942 elokuvasta Sattuma korjaa satoa. Oscar-kunniapalkinnon hän sai vuonna 1945 lyhytelokuvasta The House I Live In. LeRoy on saanut tähden Hollywood Walk of Famelle.
Ignatius Suharyo Hardjoatmodjo
pienoiskuva|200px|Ignatius Suharyo Hardjoatmodjo Ignatius Suharyo Hardjoatmodjo (s. 9. heinäkuuta 1950) on indonesialainen roomalaiskatolinen arkkipiispa. Hänet vihittiin papiksi Semarangin arkkihiippakuntaan 26. tammikuuta 1976 ja nimitettiin sen johtoon 21. huhtikuuta 1997. Piispaksi vihkiminen seurasi 22. elokuuta. Pääkonsekraattorina toimi Julius Riyadi Darmaatmadja, jota avustivat Pietro Sambi ja Blasius Pujoraharja.
Suharyo Hardjoatmodjo sai 25. heinäkuuta 2009 nimityksen Jakartan koadjuuttoriarkkipiispaksi, ja 28. kesäkuuta 2010 hänestä tuli sen arkkipiispa. Lisäksi hän on toiminut Indonesian sotilaspiispana saatuaan nimityksen tähän virkaan 2. tammikuuta 2006.
Albania kesäolympialaisissa 2016
Albania osallistui kesäolympialaisiin 2016. Sitä edusti kuusi urheilijaa kolmessa lajissa. Joukkueen lipunkantajana avajaisissa toimi kestävyysjuoksija Luiza Gega. Albania ei saavuttanut yhtään mitalia.
Painonnosto
Albanialla oli kahden urheilijan edustus painnonostossa. Evagjelia Veli kilpaili naisten alle 53 kg sarjassa. Hän sai tempauksessa tuloksen 75 kg ja työnnössä tuloksen 90 kg. Hänen yhteistuloksensa 165 kg riitti kokonaiskilpailun 8. sijaan. Miesten alle 69 kg sarjassa kilpaili Briken Calja. Caljan tulos tempauksessa oli 145 kg ja työnnössä 181 kg. Yhteistulos 326 kg oikeutti kokonaiskilpailun viidenteen sijaan.
Uinti
Uinnissa Albanialla oli kaksi urheilijaa. Nikol Merizaj kilpaili naisten 100 metrin vapaauinnissa. Merizaj ui alkuerissä ajan 59,99, mikä ei riittänyt jatkoon. Hän oli kilpailun 43. Sidni Hoxha kilpaili miesten 50 metrin vapaauinnissa, jossa sai alkuerissä ajan 22,80. Tämä oli alkuerien 41. nopein aika.
Yleisurheilu
Luiza Gega kilpaili naisten 3 000 metrin estejuoksussa. Hän oli alkueränsä 16. ajalla 9.58,49, mikä ei riittänyt jatkoon. Izmir Smajlaj osallistui miesten pituushyppyyn. Hän oli karsintojen 21. tuloksessa 7,72 m eikä päässyt jatkokilpailuun.
Johannes Maria Trilaksyanta Pujasumarta
Johannes Maria Trilaksyanta Pujasumarta (27. joulukuuta 1949 Surakarta – 10. marraskuuta 2015) oli indonesialainen roomalaiskatolinen arkkipiispa. Hänet vihittiin papiksi Semarangin arkkihiippakuntaan 25. kesäkuuta 1977 ja nimitettiin Bandungin hiippakunnan johtoon 17. toukokuuta 2008. Piispaksi vihkiminen seurasi 16. heinäkuuta. Pääkonsekraattorina toimi Julius Riyadi Darmaatmadja, jota avustivat Leopoldo Girelli ja Ignatius Suharyo Hardjoatmodjo.
Pujasumarta sai 12. marraskuuta 2010 nimityksen Semarangin arkkipiispaksi, jonka virkaan hänet asetettiin 7. tammikuuta 2011.
Pujasumartaa luonnehdittiin ”Internet-arkkipiispaksi” johtuen hänen aktiivisuudestaan Facebookissa ja Twitterissä.
Lottovoitto
Lottovoitto on Maija Vilkkumaan kappale, joka julkaistiin 1. maaliskuuta 2010 ensimmäisenä singlenä hänen kuudennelta studioalbumiltaan Kunnes joet muuttaa suuntaa. Se nousi Suomen virallisella singlelistalla sijalle 15, latauslistalla sijalle 14 ja radiosoittolistalla seitsemänneksi.
Kappaleen musiikkivideon on ohjannut Pete Veijalainen. Kappale kertoo henkilöstä, joka on kyllästynyt suomalaisten tapoihin ja ilmapiiriin, ja sen inspiraationa toimi suomalaisten sulkeutuneisuus. Laulun teemana on kansakunnan nykytilan aiheuttama ahdistus. Vilkkumaan mukaan Suomessa ”tunnutaan elävän aina vain kovempien arvojen ehdoilla”.
Järvepää järv
Järvepää järv (myös Järvepera järv, Kahkva järv) on Virossa Võrumaalla Setomaan kunnan Järvepään ja Pakan kylissä sijaitseva järvi. Järven lounaisrannat kuuluvat Võrun kunnalle.
Maantietoa
Järvi on 675 metriä pitkä, 220 metriä leveä, ja sen pinta-ala on 11,8 hehtaaria. Se sijaitsee järveä leveämmässä laaksossa, jonka rinteet kohoavat loivina korkeintaan 10 metriä ylemmäksi. Lounaisrinteitä kutsutaan Päkäpaloksi ja ne ovat metsä peittämät. Järven koillispuoli on alhaalla suomaata ja rinteet metsä- ja peltomaita. Siellä ulottuu Järvepään kylän asutus järven rantaan asti. Järven syvyys on 4,5 metriä ja sen keskisyvyydeksi on saatu 3,0 metriä. Järvessä ei ole saaria. Järvelle pääsee Järvepään kylästä ja Nitsikun puolelta kävelemällä metsän läpi polkua pitkin. Itärannassa on ruoppaamalla rakennettu lahti asukkaan saunalle.
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu. Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Vesi vaihtuu järvessä keskimäärin 25 kertaa vuodessa eli sen laskennallinen viipymä on noin 15 vuorokautta. Järven rannat ovat turvetta ja suomaata, mutta järvenpohja muodostuu kivi- ja sora-aineksesta.
Vedenväri on kellertävänvihreää ja näkösyvyys on 3 metriä. Järven vesi vaihtuu pelkästään Mädajõen virtavedestä eikä se siten lämpötilakerrostu ja sen happipitoisuus säilyy hyvänä kaikkina vuodenaikoina. Pohjassa olevista lähteistä pulppuaa täydennykseksi ruosteista lähdevettä. Soistuvan järven rannoilla kasvaa runsas vesikasvillisuus. Järvessä elää ainakin hauki, ahven, särki, lahna, säyne, ruutana, suutarija made.